ดัชนีหุ้น20ธ.ค.ปิดลบ0.26 จุด
หุ้นวันที่ 20 ธ.ค.ปิดตลาดที่ระดับ 1,033.29 ล้านบาท ลดลง0.26 จุด มูลค่าซื้อขาย 20,736 ล้านบาท
20 ธ.ค. 2554

หุ้นวันที่ 20 ธ.ค.ปิดตลาดที่ระดับ 1,033.29 ล้านบาท ลดลง0.26 จุด มูลค่าซื้อขาย 20,736 ล้านบาท 




ตลาดหุ้นวันที่ 20 ธ.ค.เปิดตลาดหุ้นภาคเช้าดัชนีปรับตัวบวก แต่ในท้ายตลาดกลับมาปิดลบ เป็นเพียงการขายทำกำไรระยะสั้นเท่านั้น และมาปิดที่ระดับ 1,033.29 ล้านบาท ลดลง0.26 จุด หรือ 0.03%มูลค่าการซื้อขาย 20,736 ล้านบาท 
5 อันดับหุ้นมีมูลค่าการซื้อขายสูงสุด
1.DTAC ปิดที่ 87.50 บาท ลดลง 1.50 บาท หรือ 1.69% มูลค่าการซื้อขาย 1,001 ล้านบาท 2.KBANK ปิดที่ 123 บาทเพิ่มขึ้น 0.50 บาท หรือ 0.41% มูลค่าการซื้อขาย 991 ล้านบาท 3.TOP ปิดที่ 59.50 บาท ลดลง 1.25 บาท หรือ 2.06% มูลค่าการซื้อขาย 926 ล้านบาท 4.JAS ปิดที่ 2.16 บาท เพิ่มขึ้น 0.06 บาท หรือ 2.86% มูลค่าการซื้อขาย 895 ล้านบาท 5.KTB ปิดที่  15.10 บาท ไม่เปลี่ยนแปลง มูลค่าการซื้อขาย  761 ล้านบาท 
นายเทิดศักดิ์ ทวีธีระธรรม บล.เอเซียพลัส กล่าวว่า ดัชนีหุ้นในวันนี้แกว่งตัวในกรอบแคบ ท้ายตลาดกลับมาปิดลบเป็นเพียงการขายทำกำไรระยะสั้น ปัจจัยหลักมีผลครอบงำตลาดจะเป็นเรื่องแรงซื้อของนักลงทุนสถาบัน ในกองทุนแอลทีเอฟ มากกว่า เพราะตัวเลขเฉลี่ย 5 ปีย้อนหลังจะมีแรงซื้อในเดือนธ.ค. ถึง 1-2 หมื่นล้านบาท แต่ต้นเดือนจนถึงขณะนี้มีแรงซื้อเข้ามาเพียง 2,000 ล้านบาท ในส่วนที่เหลือน่าจะเข้ามาในช่วง 2 สัปดาห์สุดท้าย ขณะที่แรงลงทุนจากนักลงทุนต่างชาติแผ่วเบาลงเนื่องในเทศกาลคริสต์มาส 
ผลดังกล่าวน่าจะดันให้ดัชนีหุ้นไทยปรับตัวขึ้นทดสอบแนวต้านระดับ 1,040-1,050 จุด และแนวต้านที่ระดับ 1,030 จุด